Document ID: 32004R0499

Uredba Komisije (ES) št. 499/2004
z dne 17. marca 2004
o spremembi Uredbe (ES) št. 1082/2003 glede roka in vzorca za poročanje v sektorju govedi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa ter razveljavitvi Uredbe Sveta (ES) št. 820/97 [1] in zlasti člena 10(d) Uredbe,
ob upoštevanju naslednjega:
(1) Uredba Komisije (ES) št. 1082/2003 [2] določa podrobna pravila za uporabo Uredbe (ES) št. 1760/2000 glede najmanjše ravni kontrol, ki jih je treba izvajati v okviru sistema za identifikacijo in registracijo govedi.
(2) Skrajni rok za poročanje o letnih kontrolah v skladu z Uredbo (ES) št. 1082/2003 bi morali uskladiti s skrajnim rokom za predložitev poročil o letnih premijah v skladu z Uredbo Komisije (ES) št. 2419/2001 z dne 11. decembra 2001 o podrobnih pravilih za uporabo integriranega upravnega in kontrolnega sistema za nekatere programe pomoči Skupnosti, vzpostavljenega z uredbo Sveta (EGS) št. 3508/92 [3].
(3) Zaradi zagotovitve učinkovitega sodelovanja med državami članicami in Komisijo glede predstavitve Komisiji rezultatov kontrol v sektorju govedi v okviru letnih poročil, predvidenih v členu 5(1) Uredbe (ES) št. 1082/2003, je treba izboljšati obstoječi vzorec za pošiljanje teh poročil, da bi izboljšali sposobnost obveščanja in primerljivost teh poročil.
(4) Uredbo (ES) št. 1082/2003 bi bilo zato treba ustrezno spremeniti.
(5) Ukrepi, predvideni s to uredbo, so v skladu z mnenjem Odbora za Evropski kmetijski usmerjevalni in jamstveni sklad -
SPREJELA NASLEDNJO UREDBO:
Člen 1
Uredba (ES) št. 1082/2003 se spremeni na naslednji način:
1. v členu 5(1) se "1. julijem" nadomesti z "31. avgustom";
2. Priloga I se nadomesti z besedilom v Prilogi I k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. marca 2004

Labels: 12
0
17
6